סרייה א'

סרייה א' (באיטלקית: Serie A) היא ליגת הכדורגל הבכירה של איטליה מאז 1929. הסרייה א' נחשבת לאחת הליגות הטובות ברחבי העולם, וקבוצות רבות ששיחקו בה התמודדו גם בשלבים המתקדמים של ליגת האלופות, ואף זכו בטורניר 12 פעמים. הסרייה א' מדורגת (נכון ל-2019) במקום הרביעי בדירוג אופ"א, המתבסס על ביצועי המועדונים האיטלקיים בליגת האלופות ובליגה האירופית, לאחר שבעבר דורגה במשך 13 עונות שונות בראשות הדירוג כליגה הבכירה באירופה.

המבנה הנוכחי של הליגה פעיל מאז עונת 1929/1930, וקודם לכן הייתה האלופה נקבעת באמצעות שלבים אזוריים וארציים. התאחדות הכדורגל האיטלקית מחשיבה במניין האליפויות של הקבוצות השונות גם את התקופה שלפני הקמת הסרייה א'.

בליגה משחקות שלוש קבוצות שנמנו עם מייסדות ארגון ה-G-14, יובנטוס, מילאן ואינטר מילאנו, והיא הליגה היחידה עם שלוש קבוצות מייסדות בארגון. לסרייה א' יש את מספר הכדורגלנים הגבוה ביותר שזכו בתואר כדור הזהב בעת ששיחקו בה.

אליפות הסרייה א' נקראת סקודטו (מגן קטן), מפני שהקבוצה האלופה זוכה בעיטור בעל שלושת צבעי דגל איטליה על התלבושת שלהם בעונה הבאה. הקבוצה המצליחה ביותר היא יובנטוס עם 36 אליפויות, אחריה אינטר ומילאן (19 אליפויות). עבור כל עשר אליפויות בהן זכתה קבוצה היא מוסיפה כוכב מעל לסמל שלה.

מבנה
בליגה משתתפות 20 קבוצות המקיימות ביניהן שני מפגשים, אחד בכל סיבוב, האחד בבית והשני בחוץ, ובסך הכל משחקות 38 משחקים בעונה סדירה. במקרים של שוויון בנקודות, הקבוצה המדורגת גבוה יותר היא זו שניצחה במפגש או כבשה יותר שערים בצמד המפגשים. במקרה של שוויון בשערים, ההכרעה נקבעת לטובת הקבוצה שכבשה יותר שערי חוץ. במקרה של שוויון גם בשערי החוץ או במקרה שעדיין לא נערכו מפגשים בין הקבוצות, הקבוצה בעלת הפרש השערים הכולל הכי גבוה מדורגת גבוה יותר. בסוף העונה שלוש הקבוצות שסיימו במקומות האחרונים (18–20) יורדות לליגת המשנה; שתי הקבוצות שסיימו ראשונות בליגת המשנה מעפילות אוטומטית לסרייה א', הקבוצות שסיימו במקומות 3–6 בליגת המשנה עורכות התמודדות פנימית בפלייאוף עלייה שמשוחק בשיטת נוק אאוט, כאשר המנצחת בפלייאוף מעפילה גם היא לסרייה א'. הקבוצה שסיימה את העונה במקום הראשון מוכתרת כאלופה וזוכה בסקודטו, אליפות איטליה בכדורגל. האלופה וסגניתה מקבלות כרטיס ישיר לשלב הבתים של ליגת האלופות, הקבוצה שסיימה במקום השלישי מקבלת כרטיס לשלב הפלייאוף של ליגת האלופות, מחזיקת הקופה איטליה והקבוצה שסיימה במקום 4 מקבלות כרטיס לשלב הפלייאוף של הליגה האירופית, והקבוצה שסיימה במקום 5 מקבלת כרטיס לשלב המוקדמות השלישי של הליגה האירופית. במקרה שמחזיקת הגביע סיימה במקומות 1–3, הכרטיס לשלב הפלייאוף של הליגה האירופית יעבור אוטומטית לסגניתה. במקרה שגם סגנית מחזיקת הגביע סיימה במקומות 1–3, יעבור הכרטיס לקבוצה שסיימה במקום 5 והכרטיס לשלב המוקדמות השלישי של הליגה האירופית יעבור לקבוצה שסיימה במקום השביעי.

קבוצות הליגה לעונת 2023/2024

הקבוצות

אלופות הליגה בעבר 
 קבוצה המסומנת בכתב מודגש זכתה בקופה איטליה באותה העונה והשלימה דאבל מקומי.

אליפויות לפי קבוצות

זוכי כדור הזהב

השחקנים הבאים זכו בפרס כדור הזהב בזמן ששיחקו בסריה א'. בסך הכל זכו 15 שחקנים שונים במשך 19 שנים שונות מ-3 מועדונים שונים בפרס. לסרייה א' מספר הזוכים הרב ביותר בפרס כדור הזהב מבין שאר הליגות באירופה.
1961:  אומר סיבורי (יובנטוס)
1969:  ג'אני ריברה (מילאן)
1982:  פאולו רוסי (יובנטוס)
1983-1985:  מישל פלאטיני (יובנטוס)
1987:  רוד חוליט (מילאן)
1988-1989:  מרקו ואן באסטן (מילאן)
1990:  לותר מתאוס (אינטר מילאנו)
1992:  מרקו ואן באסטן (מילאן)
1993:  רוברטו באג'ו (יובנטוס)
1995:  ג'ורג' ואה (מילאן)
1997:  רונאלדו (אינטר מילאנו)
1998:  זינדין זידאן (יובנטוס)
2003:  פאבל נדבד (יובנטוס)
2004:  אנדריי שבצ'נקו (מילאן)
2006:  פאביו קנאברו (יובנטוס)
2007:  קאקה (מילאן)

מאמן השנה של הסרייה א'

פרס מאמן השנה בסרייה א' הוא פרס המוענק מאז 1997 על ידי ההתאחדות הכדורגלנים האיטלקית למאמן הטוב ביותר בסרייה א' בעונה החולפת.

שיאנים ומלכי השערים

שיאני ההופעות בכל הזמנים 

נכון לסיום עונת 2020/2021

מלכי השערים בכל הזמנים 

נכון ל-30 באוקטובר 2019

קישורים חיצוניים 

 
 האתר הרשמי של הסרייה א' באיטלקית ואנגלית

הערות שוליים

איטליה
תחרויות כדורגל באיטליה